ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Α 6 Η Ν Α 

20 ΙΟΥΝΙΟΥ 1983 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 627161 

Επικύρωση εκθεσεως επιτροπης καθορισμού οριογραμμής 
αιγιαλού και παραλίας στην περιοχή «ΑΜΙ1ΕΛΛΚΙΛ» 
Σαλαμίνας. 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΠΕΙΡΑΙΩΣ 
Αφού λάβαμε υπόψη : 

1. Τις διατάξεις : α) του Ν. 3200/55 «περί διοικητικής 
αποκεντρωσεως» όποις τροποποιήθηκαν και συμπληρώ¬ 
θηκαν μεταγενέστερα β) του β.Δ. της 28.6.1955 «περί 
εξαιρέσεως από της κατά το άρθρο 1 ρου Ν. 3200/55» περί 
αρμοδιότητας των Νομαρχών αντικειμένων τινών αρμοδιό- 
τητος Υπουργείου Οικονομικών, γ) του Ν.Δ. 532/70 «περί 
συμπληρώσει»; των διατάξεων περί διοικητικής αποκεν¬ 
τρωσεως» και του Β.Δ. 704/70 που εκδόΟηκε σε εκτέλεση 
αυτου, δ) του Ν.Δ. 1147/1982 «περί διοικήσει»; της μεί- 
ζονος Πρωτευούσης και του εκδοΟέντος σε εκτέλεσή του 
803/72 Β.Δ/τος. 

2. Τις διατάξεις του Λ.Ν. 2344/1940 «περί αιγιαλού 
και παραλίας». 

3. Την, 193/10.1.1978 απόφαση του Συμβουλίου της 
Επικράτειας με την οποία ακυρώθηκε η από 5.4. 1956 
απόφαση του Υφυπουργού Οικονομικών (ΨΕΚ 55/28.4.56 
παράρτ.), «περί επικυρώσεως του πρακτικού της αρμοδίας 
Επιτροπής και του διαγράμματος καθορισμού της οριο- 
γραμμης του αιγιαλού και της παραλίας στη θέση «Αμπε- 
λακια» Σαλαμίνας προ της ιδιοκτησίας του αιτούντος του 
Γ. I. Σουλιώτη για μη νόμιμη δημοσίευση της πράξεως 
αυτής και συγκεκριμένα για μη' δημοσίευση στο Φ.Ε.Κ. 
του τοπογραφικού διαγράμματος που συνοδεύει το πρακτικό 
της ε..ιτροπης καθορισμού πάνω στο οποίο έγινε η χάραξη 
της οριογραμμής του αιγιαλού και της παραλίας στην προ¬ 
κειμένη θέση. 

4 ; Την 203/1977 γνωμοδότηση του Ν.Σ.Κ. κατά την 
οποία σε περίπτωση ακυρώσεως πράξεως επικυρώσεως για 
παράλειψη δημοσιεύσει»; στο Φ.Ε.Κ. του τοπογραφικού 
διαγράμματος που συνοδεύει την έκθεση της επιτροπής," 
δεν απαιτείται νέος εξ’ αρχής καθορισμός της οριογραμμής 


του αιγιαλού και της παραλίας αλλά αρκεί νόμιμη δημοσίευ¬ 
ση νέας επικυρωτικής αποφάσεως μετά του πρακτικού 
της επιτροπής και του τοπογραφικού διαγράμματος. 

5. Τα 14390/519/1981, 26354/1981 και 4548/1982 
έγγραφα του Οργανισμού Λιμένος Πειραιώς που ζητά την 
επανεπικύρωση της οριογραμμής του αιγιαλού και της 
παραλίας στην ανωτέρω περιοχή. 

6. Το από 11.8.1955 πρακτικό της επιτροπής καθορισμού 
της ,οριογραμμής του αιγιαλού και της παραλίας στη πε- 
ριοχή Αμπελακίων Σαλαμίνας που προβλέπεται από το 
άρθρο 2 Α.Ν. 2344/1940 μετά του συνοδευτικού τοπογρα- 
φικού διαγράμματος κλίμακας 1 : 1000 του 0.Λ.Π. σε 
τρεις (3) πινακίδες με αριθ. 2.3.4 που συνοδεύει το πρακτικό 
αυτό. 

Με το ανωτέρω πρακτικό η επιτροπή καθόρισε στο συνο¬ 
δευτικό του πρακτικού τοπογραφικό διάγραμμα με κόκ¬ 
κινη πολυγωνική γραμμή την οριογραμμή του αιγιαλού 
με κίτρινη πολυγωνική γραμμή την οριογραμμή της παρα¬ 
λίας και με Οα?.ασσιά πολυγωνική γραμμή την οριογραμμή 
του παλαιού αιγιαλού στη περιοχή αυτή. 

7. Το Φ. 10175/26/67/22.1.1968 έγγραφο του Γενικού 
Επιτελείου Ναυτικού με το οποίο διατυπώνεται η συμφωνία 
του με τα όρια που καθόρισε η ανωτέρω επιτροπή στη πε- 
ριοχή «Αμπελάκια» Σαλαμίνας, αποφασίζουμε : 

Επικυρώνουμε το από 11.8.1955 πρακτικό της επιτροπής 
καθορισμού της οριογραμμής του αιγιαλού και της παραλίας 
και παλαιού αιγιαλού καθώς και το τοπογραφικό διάγραμμα 
με κλίμακα 1 : 1000 του Ο.Λ.Π. σε τρεις (3) πινακίδες 
με αριθ. 2, 3, 4 και συνοδεύει το προκείμενο πρακτικό 
της επιτροπή; καθορισμού της οριογραμμής του αιγιαλού 
και της παραλίας και παλαιού αιγιαλού στη περιοχή «Αμπε¬ 
λάκια» Σαλαμίνας. 

Με το επικυρούμενο πρακτικό η αρμοδία επιτροπή καθό¬ 
ρισε συνοδευτικό αυτού τοπογραφικό διάγραμμα με κόκκινη 
πολυγωνική. γραμμή την οριογραμμή του αιγιαλού, με 
κίτρινη πολυγωνική γραμμή την οριογραμμή της παραλίας 
και με θαλασσιά γραμμή την οριογραμμή του παλαιού 
αιγιαλού στην ανωτέρω περιοχή. 

Πειραιεύς, 23 Νοεμβρίου 1982. 

Ο Νομάρχης 

. ΒΑΣ. ΠΑΠΑΔΟΠΟΥΛΟΣ 

ΠΡΑΚΤΙΚΟΝ 

ΚΑΘΟΡΙΣΜΟΥ ΧΕΙΜΕΡΙΟΥ ΚΥΜΑΤΟΣ 

Εν Αθήναις σήμερον τη 11.8.1955 και . ώραν 12.00 οι 

υπογεγραμμένοι : 

1. Α. Στασινόπουλος, Πλοίαρχος Β.Ν. Διευθυντής της 
Υδρογραφικής Υπηρεσίας Υπουργείου Ναυτικών. 

2. I. Δημάκης Επιθ/τής Δ/νσεως Δημοσίων Κτημάτων 
Υπουργείου Οικονομικών. 

3. I. Καμπουράκης, Νομομηχανικός Ύουργείου Συγκοι¬ 
νωνιών και Δημοσίων Έργων. 

4. Δ. Γεωργίτσης Τμ^ματάρχης Α2/ΓΕΝ Υποπλοίαρχος 
Β.Ν., αποτελούντες την δια της -π’ αριθ. Π. 19416/24.9.53 
αποφάσεως Υπουργείου Οικονομικών συνταχθείσαν επι¬ 
τροπήν προς καθορισμόν της οριογραμμής του αιγιαλού 
και την περιοχήν Αμπελακίων Σαλαμίνος και λαβόντες 
υπόψιν. 

Α. Το άρθρον 2 του υπ’ αριθ. 2344/1940 Α.Ν. «περί 
Αιγιαλού και παραλίας» καθ’ ό ο καθορισμός της οριογραμμής 
του αιγιαλού γίνεται επί τοπογραφικού και υψομετρικού 
διαγράμματος, χαρασσομένης επ’ αυτού ερυθράς γραμμής 
δια την οριογραμμήν του αιγιαλού εις το ότι εις περίπτωσιν 
καθ’ ήν ένεκα προσχώσεων ή άλλην αιτίαν είναι εμφανείς 
ότι καθ’ ον χρόνον ενεργείται ο καθορισμός, ο αιγιαλός 
είναι διάφορος του εις το παρελθόν τοιούτου κλπ. δύναται 
να καθορισμθή η παλαιά θέσις του αιγιαλού η υφισταμένη 
μέχρι του 1884 εάν υφίσταται κατοχαί ιδιωτών, ή τας 
πρότερον αν δεν υφίσταται τοιαύται. 


Β. Ότι η σύνταξις του υποβαλλομένου διαγράμματος 
επί εκτάσεως μήκους 4000 περίπου μέτρων εγένετο παρά 
του ΟΛΠ συμφώνως προς τας οδηγίας μας. 

Κατά τον καθορισμόν του αιγιαλού εμφαινομένου δι’ 
ερυθράς γραμμής ελήφθη υπ’ όψιν ο κατά το άρθρον 1 του 
Ν. 3244 χαρακτηρισμός του αιγιαλού ήτις η περιστοιχούσα 
την θάλασσαν χερσαία ζώνη, η βρεχομένη από τας μεγίστας 
πλην συνήθεις αναβάσεις των κυμάτων εις την περιοχήν 
ταύτην. Ως προς τον καθορισμόν του παλαιού χειμερίου 
κύματος (κυανή γραμμή) ελήφθη υπ’ όψιν η διαμόρφωσις 
του αιγιαλού και γενικώς της παραλίας εν τη περιοχή ταύτη. 

Γ. Ότι ναι μεν εις την απόφασιν δεν αναγράφεται αν 
δέον να καθορισθή και ζώνη παραλίας όμως κατά την γνώμη 
μας και προς τον σκοπόν της επικοινωνίας της ξηράς 
προς την ζώνην του χειμερίου κύματος (αιγιαλού) έτι δε 
ο εξωραϊσμός και κοινωφελής σκοπός δέον κατά την γνώμη 
μας να καθορισθή τοιαύτη και καθορίζεται ως εν τω ιδίω 
διαγράμματι δια κίτρινης γραμμής, αποφασίζομεν : 

Καθορισμόν συμφώνως προς το συνημμένον διάγραμμα 
α) δι* ερυθρού χρώματος την γραμμήν του χειμερίου κύ¬ 
ματος, β) δια κυανού την γραμμήν του παλαιού χειμερίου 
κύματος, γ) δια κιτρίνου της ζώνης της παραλίας δι’ ην 
σχετικαί διατάξεις των άρθρων 5 και 6 κλπ. του ως άνω 
Νόμου. 

Ο Πρόεδρος Η Επιτροπή 

(Υπογραφή) (Υπογραφές) 

ΟΡΓΑΝΙΣΜΟΣ ΛΜΘΝΟΣ ΠΕΡΑΙΟΣ. 

